CELEX: 21996D0724(04)
Language: el
Date: 1996-07-01 00:00:00
Title: Απόφαση αριθ. 2/96 της Μεικτής Επιτροπής ΕΚ-Ανδόρας της 1ης Ιουλίου 1996 για τις λεπτομέρειες εφαρμογής του παραρτήματος ΙΙ της συμφωνίας, υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας

Avis juridique important

|

21996D0724(04)

Απόφαση αριθ. 2/96 της Μεικτής Επιτροπής ΕΚ-Ανδόρας της 1ης Ιουλίου 1996 για τις λεπτομέρειες εφαρμογής του παραρτήματος ΙΙ της συμφωνίας, υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας  

Επίσημη Εφημερίδα αριθ. L 184 της 24/07/1996 σ. 0041 - 0042

ΑΠΟΦΑΣΗ αριθ. 2/96 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΡΑΣ της 1ης Ιουλίου 1996 για τις λεπτομέρειες εφαρμογής του παραρτήματος ΙΙ της συμφωνίας, υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας (96/448/ΕΚ)Η ΜΕΙΚΤΗ ΕΠΙΤΡΟΠΗ ΕΚ-ΑΝΔΟΡΡΑΣ,Έχοντας υπόψη τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας (1), που υπεγράφη στο Λουξεμβούργο στις 28 Ιουνίου 1990, και ιδίως το άρθρο 7,Εκτιμώντας:ότι, βάσει της συμφωνίας, το Πριγιπάτο της Ανδόρρας θέσπισε τις διατάξεις σχετικά με τις διατυπώσεις εισαγωγής που εφαρμόζει η Κοινότητα έναντι τρίτων χωρών 7ότι, σύμφωνα με τις διατάξεις του παραρτήματος ΙΙ της συμφωνίας, η μεικτή επιτροπή ύστερα από αίτημα του Πριγκιπάτου της Ανδόρρας μπορεί να αποφασίζει παρεκκλίσεις όσον αφορά τις διατάξεις εκείνες της κοινής εμπορικής πολιτικής που εφαρμόζονται από το Πριγκιπάτο της Ανδόρρας, βάσει της συμφωνίας 7ότι το Πριγκιπάτο της Ανδόρρας ζήτησε το ευεργέτημα τέτοιων αποκλίσεων όσον αφορά την εμπορική πολιτική που εφαρμόζεται στα κλωστοϋφαντουργικά προϊόντα, καθώς και σε ορισμένα προϊόντα καταγωγής Κίνας 7ότι, λαμβάνοντας υπόψη το μειωμένο όγκο των υπό εξέταση εισαγωγών στο Πριγκιπάτο της Ανδόρρας, φαίνεται δυνατή η πρόβλεψη τέτοιου είδους παρεκκλίσεων 7ότι, ωστόσο, είναι σκόπιμο να προληφθούν ενδεχόμενες εκτροπές εμπορίου 7ότι, προς τούτο, θα πρέπει το Πριγκιπάτο της Ανδόρρας να θεσπίσει διαδικασία προηγούμενης επιτήρησης ενώ η επανεξαγωγή προς την Κοινότητα των υπό επιτήρηση προϊόντων θα αποφασίζεται μόνο δυνάμει παρεκκλίσεων αποφασιζομένων κατά περίπτωση από τη μεικτή επιτροπή 7ότι είναι σκόπιμο το Πριγκιπάτο της Ανδόρρας να ενημερώνει τακτικά την Κοινότητα σχετικά με τα εκδοθέντα έγγραφα εισαγωγής και τις πραγματοποιηθείσες εισαγωγές.ΑΠΟΦΑΣΙΖΕΙ:Άρθρο 1 1. Η ελεύθερη κυκλοφορία στο Πριγκιπάτο της Ανδόρρας κλωστοϋφαντουργικών προϊόντων που υπάγονται στα κεφάλαια 50 έως 63 της συνδυασμένης ονοματολογίας, καθώς και οι εισαγωγές προϊόντων καταγωγής Λαϊκής Δημοκρατίας της Κίνας, που παρατίθενται στο παράρτημα ΙΙ του κανονισμού (ΕΚ) αριθ. 519/94 του Συμβουλίου, της 7ης Μαρτίου 1994, για το κοινό καθεστώς εισαγωγών από ορισμένες τρίτες χώρες (2), υποβάλλονται, στο Πριγκιπάτο της Ανδόρρας, σε προηγούμενη επιτήρηση.2. Τα υπό προηγούμενη επιτήρηση προϊόντα μπορούν να τεθούν σε ελεύθερη κυκλοφορία μόνον εφόσον προσκομίζεται έγγραφο εισαγωγής. Το έγγραφο αυτό θεωρείται ατελώς από την αρμόδια αρχή της Ανδόρρας για όλες τις αιτούμενες ποσότητες, εντός πέντε το πολύ εργάσιμων ημερών αφότου παραλάβει η αρμόδια εθνική αρχή διασάφηση οποιουδήποτε κοινοτικού εισαγωγέα εγκατεστημένου στο Πριγκιπάτο της Ανδόρρας.3. Για το έγγραφο εισαγωγής και τη διασάφηση του εισαγωγέα χρησιμοποιείται, κατ' αναλογία, το υπόδειγμα του παραρτήματος Ι του κανονισμού (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών (3).Άρθρο 2 Το Πριγκιπάτο της Ανδόρρας υποβάλλει στην Επιτροπή των Ευρωπαϊκών Κοινοτήτων εντός των δέκα πρώτων ημερών κάθε μήνα:α) τις ποσότητες και τα ποσά, που έχουν υπολογισθεί βάσει των τιμών cif, για τα οποία τα έγγραφα εισαγωγής έχουν εκδοθεί ή θεωρηθεί κατά τη διάρκεια του προηγούμενου μήνα 7β) τις εισαγωγές που πραγματοποιήθηκαν κατά τη διάρκεια του μήνα που προηγείται του μηνός που αναφέρεται στο στοιχείο α).Όσον αφορά τα προϊόντα που υπάγονται στα κεφάλαια 50 έως 63 της συνδυασμένης ονοματολογίας, οι πληροφορίες παρέχονται ανά κατηγορία κλωστοϋφαντουργικών προϊόντων, σύμφωνα με τις περιγραφές που παρατίθενται στο παράρτημα Ι.Α του κανονισμού (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων καταγωγής ορισμένων κλωστοϋφαντουργικών προϊόντων καταγωγής τρίτων χωρών (4). Για τα άλλα προϊόντα, οι πληροφορίες αυτές παρέχονται ανά προϊόν και χώρα καταγωγής.Άρθρο 3 Κατ' εφαρμογήν του άρθρου 10 της συμφωνίας, η οριστική εξαγωγή προς την Κοινότητα των προϊόντων του άρθρου 1 της απόφασης επιτρέπεται μόνο βάσει παρεκκλίσεων αποφασιζομένων κατά περίπτωση από τη μεικτή επιτροπή με τη διαδικασία του άρθρου 17 παράγραφος 7 της συμφωνίας.Άρθρο 4 Η παρούσα απόφαση αρχίζει να ισχύει από την 1η Ιουλίου 1996. Εφαρμόζεται έως την 1η Ιουλίου 1998. Πριν από αυτή την ημερομηνία, η μεικτή επιτροπή θα αποφασίσει, υπό το φως των αποτελεσμάτων εφαρμογής της παρούσας απόφασης, για την παράταση ή την τροποποίηση αυτής.Andorra la Vella, 1 Ιουλίου 1996.Για τη μεικτή επιτροπή ΕΚ-ΑνδόρραςΟ ΠρόεδροςAlbert PINTAT(1) ΕΕ αριθ. L 374 της 31. 12. 1990, σ. 13.(2) ΕΕ αριθ. L 67 της 10. 3. 1994, σ. 89 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 752/96 (ΕΕ αριθ. L 103 της 26. 4. 1996, σ. 1).(3) ΕΕ αριθ. L 349 της 31. 12. 1994, σ. 53 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 139/96 (ΕΕ αριθ. L 21 της 27. 1. 1996, σ. 1).(4) ΕΕ αριθ. L 275 της 8. 11. 1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1616/95 της Επιτροπής (ΕΕ αριθ. L 154 της 5. 7. 1995, σ. 2).